Рэальнасць нашага жыцця такая, што пад уплывам секулярызму мы перажываем сапраўдны крызіс пакліканняў. Калі так будзе працягвацца, то семінарыі і манаскія кляштары апусцеюць, і мы трапім у новы парадокс. Падчас ганенняў на веру былі пакліканні, але іх нельга было рэалізаваць, бо не было семінарый. Сёння ў нас дзве семінарыі, але пакліканняў становіцца ўсё менш і менш. Тое ж самае можна сказаць і пра манаскія супольнасці.